КУЛТУРНИ ЦЕНТАР ВРБАСА

РАСПИСУЈЕ

**КОНКУРС**

**ЗА САМОСТАЛНЕ И ГРУПНЕ ИЗЛОЖБЕ У ЛИКОВНОЈ ГАЛЕРИЈИ ЗА ИЗЛАГАЧКУ 2018. ГОДИНУ**

Позивају се сви заинтересовани ликовни, примењени и мултимедијални академски уметници, као и уметничке групе и удружења ликовних уметника, да дају своје предлоге за организацију самосталних или групних изложби у Ликовној галерији Културног центра Врбаса за 2018.годину.

Документација за конкурс треба да садржи:

* 10 фотографија радова који се предлажу за изложбу, са назначеном димензијом, техником и годином настанка- штампано и на цд-у (300dpi, у случају да изложба буде прихваћена те фотографије биће коришћене за штампани материјал);
* Професионалну биографију аутора;
* Сажету концепцију изложбе;
* Технички опис изложбе;
* Контакт адресу, и-мејл адресу и телефоне;
* Каталог са претходне изложбе (ако има).

Конкурс је отворен до 1. децембра 2017.године. Непотпуни конкурсни материјал неће бити разматран. Конкурсни материјал се не враћа. Документацију слати на адресу:

Културни центар Врбаса, Маршала Тита 87, 21460 Врбас, уз напомену „Конкурс за излагање у Ликовној галерији“.

Културни центар Врбаса се обавезује да постави изложбу, организује отварање, медијску подршку и штампа пропратни материјал у складу са могућностима. Око појединости сваке изложбе појединачно, договараће се аутор и галериста.

О одабиру изложби одлучиће Уметнички савет Ликовне галерије Кулутрног центра Врбаса. Сви пријављени аутори ће бити обавештени о резултатима конкурса путем и-мејла до краја децембра 2017.године.

За додатне информације можете се обратити на бројеве телефона 021/30-10-425 или 064/9710350 код галеристе др Силвие Јелачић, као и на мејл адресу Галерије galerijavrbas@gmail.com.

